शायद यह पहली जगह है, जो देखने में सही लग रही है।
यह अच्छी है।
पर, शॉन, हमें शादी से इतर भी एक चीज़ के बारे में बात करनी है।
यह बहुत बढ़िया है।
हाँ, यह हमारी तारीख पर उपलब्ध इकलौती जगह है,
जो हमारी सभी कसौटियों पर खरी है।
मैं वेदी पर खड़ा रहूँगा। तुम शादी के लिए गलियारे से आओगी।
ठीक है।
-क्या चिमनी की टाइल असली है? -मुझे नहीं पता।
मान लेते हैं कि यह है। अगर उसके आकर्षण को बढ़ाना चाहते हैं,
-तो शायद पेंट की ताज़ी परत… -"यह जैसा है" ठीक है।
जगह को कितनी जल्दी बेच सकते हैं?
पहले ही दिन हमें कई प्रस्ताव मिलेंगे।
बहुत बढ़िया।
हैलो, ऐरन।
शेली कैरल, ईथन रे रियल्टी से।
इलाना रीव्स, पूर्व-पत्नी।
हमें कल अपने डिपॉज़िट चेक के साथ इस समझौते को भेज देना चाहिए।
एक बार मैं पादरी को मुद्दे को समझा दूँ,
यकीनन वह फ़र्श के खराब वाले बोर्ड को बदलवा देंगे।
शॉनी, तुम्हें वाकई कुछ बताना है।
रुक जाओ!
मैं 911 को फ़ोन कर रही हूँ।
हैलो, मैं डॉ. शॉन मर्फ़ी हूँ।
-कहाँ चोट लगी है? -मेरे हाथ में।
आपकी चौथी और पाँचवीं उंगलियाँ टूट गई हैं।
-अगर कोई और चोट नहीं है… -शॉन! यहाँ पर!
हैलो, डॉ. शॉन मर्फ़ी हूँ। आपको चोट लगी है?
मेरा पैर फँस गया है।
साँस लेने पर सीने में दर्द है।
गर्भावस्था को कितना समय हो गया है?
छब्बीस सप्ताह।
आपको लगता है मेरा बच्चा ठीक है?
जानने का कोई तरीका नहीं है,
पर तुम्हारी दिल की धड़कन तेज़ है और तुम्हारी गर्दन की नाड़ी फूली हुई है,
जो दिल के बाहरी परत में खून भरने के लक्षण हैं।
अगर इसे नहीं निकाला, तो पैरामेडिक्स के आने से पहले आप मर जाएँगी।
बेतरतीबी के लिए माफ़ करना।
डेबी ने नई शुरुआत के लिए बात की?
नहीं।
हमारा रूमानी रिश्ता कामयाब नहीं रहा।
-सुनकर अफ़सोस हुआ। -हाँ, मुझे भी।
पर मैं मोंटाना में एक छोटे से शहर में जा रहा हूँ,
उम्मीद है कि वह मेरे लिए अच्छा रहेगा।
ऐरन, मुझे तुम्हारी मदद चाहिए।
यह मेरे पति, सुनील को लेकर है।
वह मरने वाले हैं।
तुम्हारा नाम क्या है?
-अल्मा। -अल्मा। हैलो, मैं लीया हूँ।
तुम्हारे किसी जानने वाले को मैं फ़ोन कर दूँ?
नहीं। मेरा प्रेमी शहर से बाहर है।
-तुम इससे क्या करोगे? -सबक्सीफ़ॉइड पेरीकार्डियोसेंटेसिस।
एको-निर्देशित बेहतर होगी,
पर मेरे पास जे-सिरे वाला तार या एको मशीन नहीं है।
-शायद पैरामेडिक्स का इंतज़ार करना चाहिए। -अल्मा, उस पर यकीन कर सकती हो।
मेरी छाती फटी जा रही है।
ठीक है, पकड़ो।
तुम खुशकिस्मत हो। आम तौर पर हम इस रास्ते से काम पर नहीं जाते।
उनके रोग की पहचान लुई बॉडी डिमेन्शिया है।
उन्हें लक्षण कितने समय से थे?
यह दो साल पहले शुरू हुआ। अनिद्रा, माँसपेशी की कमज़ोरी, घबराहट।
हाल ही में, उनमें भ्रम की स्थिति होनी शुरू हो गई है।
हमें एक प्रायोगिक परीक्षण के बारे में पता चला, जो मस्तिष्क की
गहरी उत्तेजना के इस्तेमाल से संज्ञानात्मक कमी को धीमा करता है।
तुम इन्हें देखोगे, ताकि पता चल सके कि कारगर है या नहीं?
इस क्षेत्र में मुझसे ज़्यादा अनुभवी और भी कई डॉक्टर हैं।
ऐरन, मुझे कोई ऐसा चाहिए जो सच बता सके,
जिससे हम अपने बचे हुए समय को बर्बाद न करें।
कितने ग्राहकों को वैकल्पिक प्रक्रियाओं के लिए कहा गया है?
तैंतालीस। वे ग्राहक और भी लोगों को लाएँगे।
और स्वचालित इनटेक स्क्रीन ने श्रम की लागत को आठ प्रतिशत तक कम किया है।
पर नर्सों को यह पसंद नहीं है। उन्हें लगता है कि अगली बारी उनकी है।
उन्हें सही से संभालो, वे इससे उबर जाएँगी।
अगर तुम्हारे पास इस पर कोई ख़ास विचार हैं, तो उन्हें सुनना चाहूँगी। शायद लंच पर?
मॉर्गन, तुम जोश और चापलूसी के बीच में
सही संतुलन बनाने में माहिर हो।
शुक्रिया।
लंच के बजाय, क्यों न तुम और एलेक्स मार्कस और मेरे साथ डिनर करो?
मार्कस एंड्रूज़?
बहुत मज़ा आएगा।
तेईस-साल की गर्भवती महिला, छाती पर कुंद चोट लगी है।
गैस की नली से मैंने घटनास्थल पर
सबक्सीफ़ॉइड पेरीकार्डियोसेंटेसिस किया।
बढ़िया? क्या बच्चा…
बच्चे की धड़कन सामान्य है। रास्ते में माँ का खून का बहाव अस्थिर हो गया।
उसे आंतरिक रक्तस्राव के लिए सर्जरी चाहिए। ठीक है, जारी रखो। चलती रहो!
आपकी संज्ञानात्मक अवस्था को जानने के लिए हमें कुछ जाँचें करनी होंगी
और फिर आपका एमआरआई करेंगे,
ताकि यह देख सकें कि आप गहरी मस्तिष्क उत्तेजना के लिए सही हैं या नहीं।
कोई सवाल?
नहीं। मैं कुछ जानता हूँ या नहीं, दवा नतीजे को नहीं बदल पाएगी।
ऐसे मरीज़ कम ही होते हैं, जो नहीं सोचते कि वे डॉक्टरों से अधिक जानते हैं।
अव्यक्त सामाजिक अनुबंध मेरे अध्ययन का क्षेत्र रहा है।
हम ऐसे समझौते रोज़ करते हैं, अक्सर बिना जाने।
पर शायद, यह बातचीत एक और…
आप कौन हैं?
-हम यहाँ क्यों हैं? -सुनील?
तुम वहीं हो, जहाँ तुम्हें होना चाहिए। गहरी साँस लो।
मुझे इनके नाम बताओ।
पवन।
रीमा।
और छोटा राज।
अच्छा है।
कुछ दौरे दूसरों के मुकाबले जल्दी गुज़र जाते हैं।
शायद अब मैं ठीक हूँ।
सुनील।
तुम्हें याद है कि तुम यहाँ क्यों आए हो?
क्योंकि मैं मरने वाला हूँ।
चलिए उन जाँचों की शुरुआत करते हैं।
सुनील की एमआरआई मस्तिष्क की गहरी उत्तेजना से कोई अंतर्विरोध नहीं दिखाती है।
शुरुआती जाँचें अच्छी लग रही हैं। वह इस मामले के लिए बढ़िया हैं।
मेरी अलमारी में रखा कोट तुम्हारा "अच्छा" ब्लेज़र है?
-मेरे पास एक ही ब्लेज़र है, तो, हाँ। -उसे ड्राई-क्लीन करा लो।
एंड्रूज़ और सेलन के साथ डिनर के लिए।
हालाँकि यह जोड़ी बहुत दिलचस्प है, लेकिन डिनर के लिए जाना मुश्किल है।
विकल्प नहीं है। पर भरपाई हो सकती है। आखिरकार हम "द वायर" देख सकते हैं।
तुम्हारा पहला प्रस्ताव मंज़ूर नहीं हुआ… रुको, एंड्रूज़ और सेलन?
चालाक, चालाक का सम्मान करता है। और कभी-कभी संबंध बनाकर रखता है।
वेगस में यूएफ़सी लड़ाई के टिकट तुम्हारे और केलन के लिए।
फिर भी नहीं। पर इस विचार को उसके जन्मदिन के लिए बचाकर रखो।
सेलन और एंड्रूज़?
शायद वे एक ही थाली के चट्टे-बट्टे हैं।
मोटर कमज़ोरी का कोई संकेत? उसे सिर के ढाँचे को झेलना होगा।
यह रही रीढ़ की हड्डी की एमआरआई।
हम साइट पर डीबीएस परीक्षण को दोहरा सकते हैं। समन्वय करके खुशी मिलेगी।
तुम काफ़ी दयालु हो। मेरे क्लीनिक को एथिक्योर लाभ केंद्र में
बदलने के दौरान तुम्हारे पास समय होगा?
और मुझे अपना दफ़्तर वापस चाहिए। उम्मीद है कि बुरा नहीं मानोगी।
पैराथायरॉइड बंद लगता है।
क्या वह कोई अस्थानिक आघात है?
उसके गुर्दे में कई पथरी हो चुकी हैं।
मुझे नहीं…
-उसके कैल्शियम और पीटीएच स्तर क्या थे? -थोड़े से बढ़े हुए थे।
कुछ ऐसा नहीं जिससे जाँच शुरू किए जा सकें।
क्या सोच रहे हैं?
सोच रहा हूँ कि यह लुई बॉडी डिमेन्शिया नहीं भी हो सकता है।
वेंट्रिकुलर चीरे को प्रोलीन टाँके से मरम्मत कर रहा हूँ।
कोई भी धमनी या मुख्य रक्तस्राव नहीं।
अच्छा है। उसके पेट को खोलना नहीं चाहूँगी।
मैं चाहूँगा कि तुम दोनों मेरी शादी में मोज़े पहनो।
जूते नहीं। बस मोज़े।
लीया और मुझे बेहतरीन चर्च मिल गया, पर उसका फ़र्श आवाज़ करता है।
कुछ दिलचस्प तस्वीरें बनेंगी।
नहीं। तुम मेरे नए ब्रूनो मैगलिस को दिखाने का मौका कतई नहीं छीन सकते।
साथ ही, लीया अपनी शादी में गीले और बदबूदार पैर कभी नहीं चाहेगी।
शायद यह सच है।
आखिरी टाँका भी लग गया।
डॉ. एलन, बच्चा कैसा है?
दिल की धड़कन सामान्य है।
ठीक है। अगला चरण, इसे इमेजिंग के लिए नीचे ले आओ।
इससे पहले कि पेल्विक फ़्रैक्चर और खून बहने का
कारण बनें, हमें सर्जरी की योजना चाहिए।
ऐरन!
मैंने चमत्कार की उम्मीद नहीं की थी, पर शुक्रिया।
वह अभी भी खतरे से बाहर नहीं है। अभी भी एक घाव है।
ठीक है, उम्मीद है घातक नहीं, उम्मीद है हटाने लायक। तुम्हें कहते सुना।
ज़्यादातर लोग बुरी खबरें सुनने के बाद सुनना बंद कर देते हैं।
इस मामले में, अच्छी खबर है।
आज दोपहर, परमाणु अध्ययन, मैं समझ गई।
डेबी के साथ क्या हुआ?
बारटेंडर से आवेश और जल्दबाज़ी में की गई मेरी शादी क्यों नाकाम रही?
-तुम दुखी हो। -दुखी लग रहा हूँ?
-अभी-अभी आदमी को बचाया। -पता है चीज़ों को कैसे दिल पर ले लेते हो।
और पता है, तुम चीज़ों और हरेक को कैसे ठीक करने की कोशिश करती हो।
-मैं ठीक हूँ। -मुझसे बात करो।
मुझे नहीं लगता कि तुम किसी और से बात भी करते हो।
मैं अकेला था और खुद में खोया रहता था, डेबी ने जो देखा, उसे पसंद नहीं था।
उसने…
उसने कहा कि मैं हुक्म चलाने वाला और स्वार्थी था।
तुमने उसे बताया कि वह सही थी?
खैर, हाँ, क्योंकि वह सही थी।
इससे मदद नहीं मिली।
मोंटाना में क्या है?
चीड़ के पेड़, चरवाहों वाले जूते और मेरे लिए बदलाव।
मोंटाना में मुझे कोई नहीं जानता और मेरा कोई अतीत नहीं है
और किसी को मुझसे कोई उम्मीद नहीं है।
तुमने यह पहले भी किया है। मैडी के बाद।
-यह ठीक नहीं है। -पता है।
पर मेरा चिकित्सक कहेगा कि तुम "मुसीबतों से भाग रहे हो।"
तुम्हारा चिकित्सक मुझसे मिला है?
मुझे सुनील की सर्जरी की प्रक्रिया की तैयारी के लिए जाना है।
सबसे सुरक्षित तरीका बाहरी स्थिरीकरण है।
जब तक बच्चा डिलीवरी के लिए तैयार नहीं है, टूटी हड्डियों की
मज़बूती के लिए धातु के ढाँचे का इस्तेमाल करेंगे।
तुम्हें तीन हफ़्ते तक आराम की ज़रूरत होगी और गठिया होने की संभावना है।
एक संभावना यह भी है कि तुम दोबारा कभी पूरी तरह गतिशील न हो पाओ…
कॉलेज में स्नातक कर रही हूँ। एक नौकरी है। यह बच्चा।
-यह अकेला विकल्प नहीं हो सकता। -ऐसा नहीं है।
तुम्हें बताने ही वाला था, अगर हम अभी सी-सेक्शन करते हैं,
तो एक आंतरिक स्थिरीकरण कर सकते हैं,
जो तुम्हारे लिए बिना सहारे के चलने की संभावना को बढ़ा देगा।
हालाँकि इससे जटिलताओं का जोखिम बढ़ता है,
जिसमें समय से पहले जन्म होना शामिल है।
या तो कभी ठीक से चल नहीं पाऊँगी या अपने बच्चे की ज़िंदगी खतरे में डालूँ?
हाँ।
तुम्हें फ़ैसला करना है।
पहले तो, मेरा प्रेमी हमारी बच्ची को ही नहीं चाहता था।
पर फिर उसने अपनी राय बदली। हमने कहा कि हम मिलकर इसे सुलझा लेंगे।
फिर वह अलास्का की खाड़ी में एक-महीने लंबी
शोध यात्रा के लिए चला गया और मैं यहाँ हूँ।
मैं खुद के और अपनी बच्ची के बीच नहीं चुन सकती।
नहीं, तुम्हें चुनना ही है।
नहीं कर सकती।
डॉ. ग्लासमैन, खुश हूँ कि आप वापस आ गए। लीया और मेरी एक समस्या है।
मैंने सुना है।
फ़र्श आवाज़ करता है।
चर्च में?
इतनी ही दिक्कत है?
नहीं। मेरी एक मरीज़ है, जो सर्जरी की योजना पर फ़ैसला नहीं ले पा रही है।
-तुमने लीया से बात की? -वह कोई डॉक्टर नहीं है।
नहीं, मेरा मतलब मरीज़ से नहीं है।
शॉन, मैं यहाँ मौजूद नहीं रहूँगा।
मैं जा रहा हूँ।
अपना घर बेचकर मोंटाना जा रहा हूँ।
तब भी आप शादी में मेरे सहबाला रहेंगे?
हाँ, बिल्कुल।
तब आपको मुझे अपनी सलाह देनी चाहिए।
शॉन, मेरी सलाह की ज़रूरत नहीं है।
कभी-कभी होती है। आप अब मुझे देना नहीं चाहते।
अब लीया और तुम जीवनसाथी हो।
उससे बात कर सकते हो
और लीया कई बातें को लेकर तुमसे चर्चा करेगी।
और तुम इसे मेरे बिना सुलझा लोगे।
शार्क के टिकट।
एक साथ होने का यह मतलब नहीं कि हमारे बीच एक अनकहा समझौता है
कि जब मुझे डेट पर जाना हो, तो तुम चलो?
नहीं।
घाव का आकार अनियमित है
और यह कैरोटिड शीथ में फैल रहा है।
यह एक घातक कैंसर है और तेज़ी से फैलने वाला है।
ए, मुझे लगा कि तुम देर तक काम करोगे।
मैं वापस जा रहा हूँ, पर पहले,
तुम्हें और मुझे चर्च, आवाज़ करते फ़र्श और बिल्कुल अलग किसी चीज़ के बारे में
फ़ैसला करना है।
डॉ. ग्लासमैन ने कहा कि तुम्हें मुझे कुछ बताना है।
कुछ हफ़्ते पहले मैं किसी कारोबारी यात्रा पर नहीं गई थी।
मैं ग्लासमैन को ढूँढने और उन्हें घर वापस आने के लिए मनाने मोंटाना गई थी।
क्योंकि तुम्हें लेकर वाकई परेशान थी।
किस बात को लेकर परेशान थी?
अस्पताल में इतने सारे बदलाव हो रहे हैं
और जानती हूँ कि यह मुश्किल रहा…
-मेरी वजह से नहीं… -पता है।
तुम्हारे एएसडी की वजह से नहीं, बल्कि इसलिए
कि बदलाव मुश्किल होते हैं।
और फिर तुम्हारे मरीज़ों की टिप्पणियाँ और जानती थी कि तुम उनसे जूझ रहे हो।
जूझ रहा था, फिर अपनी बातचीत की तकनीक में सुधार किया
और मेरे स्कोर बढ़ गए।
ऐसा नहीं हुआ था, शॉन।
मैंने कुछ मरीज़ों की टिप्पणियों को हटा दिया था।
बस वे वालीं, जिनमें लोगों ने घटिया बातें की थीं।
इसलिए तुम्हारा स्कोर बढ़ गया था।
-तुमसे कहा था कि यह मत करना। -पता है। बेहद अफ़सोस है।
मैं इतनी परेशान थी कि तुम्हें बचाना चाहती थी।
और मुझे लगा, अगर तुम्हारी मदद कर सकूँ, मैं…
तुमने जो किया, वह गलत था।
पता है। मैं दिल से माफ़ी चाहती हूँ।
नहीं।
तुम्हारी माफ़ी मुझे मंज़ूर नहीं है।
तुम्हारी गर्दन का घाव कैंसर वाला है
और यह बहुत तेज़ी से बढ़ा है।
एक बिना सर्जरी वाले तरीके का सुझाव दूँगा, लक्षित चिकित्सा और विकिरण के साथ।
इससे कमज़ोर बनाने वाले लक्षण दिखने से पहले तुम्हें कुछ और अच्छे साल मिल जाएँगे।
मुझे बेहद अफ़सोस है।
-इसे हटाने का कोई तरीका नहीं है? -यह कैरोटिड धमनी से जुड़ा है।
यह काफ़ी खतरनाक है।
शुक्रिया, ऐरन।
तुम्हारे पास आते समय हमारी उम्मीद तो इससे कम ही थी।
डॉ. एलन के साथ रात भर यहीं था।
हम कोई सर्जरी का बेहतर समाधान नहीं निकाल पाए।
कल के तुम्हारे विकल्प वही हैं।
बच्ची कैसी है?
बच्चे की गति सामान्य है।
दिल की धड़कन 140 है।
यह अच्छा है।
मैंने मैट से बात की।
वह वापस आ रहा है, पर इसमें कुछ दिन लगेंगे।
उसने कहा कि मेरा जो भी फ़ैसला होगा, वह साथ देगा।
जो इस समय बिल्कुल मददगार नहीं है।
नहीं, ऐसा नहीं है।
तुम्हें फ़ैसला करना है।
उसे जाना नहीं चाहिए था, पर हमें पैसों की ज़रूरत थी
और यह एक बढ़िया मौका था।
पर ज़्यादातर, ऐसा लगता है कि उसके लिए यह कहीं और रहने की वजह थी।
वह एक चीज़ कहता है और करता कुछ अलग है।
तुम्हें कैसे पता कि उसे तुमसे प्यार है?
वह प्यार करता है।
पर कोई तुमसे प्यार करते हुए भी निराश कर सकता है।
यह सही नहीं लगता।
नहीं।
नहीं, ऐसा नहीं होता है।
दूसरों से की जाने वाली उम्मीदों को जानना कठिन होता है।
लोग भरोसे के काबिल नहीं होते।
इसीलिए मैं हमेशा डॉक्टर बनना चाहता था।
विज्ञान, जीव विज्ञान और चिकित्सा बहुत भरोसेमंद हैं।
मुझे वह बहुत पसंद है।
वह मुझ पर भरोसा कर रही है।
अपनी बच्ची के लिए जो सबसे अच्छा है, वही करना है।
आप बाहरी स्थिरीकरण के साथ आगे बढ़ें।
स्वयं-सेवा करो, स्वयं-भुगतान करो इस नई प्रणाली का कैसे आँकलन करोगे?
चार सितारे।
पाँच नहीं?
अपनी शीर्ष रेटिंग को बचाना पसंद करता हूँ।
कल रात शानदार थी।
तो यह एक स्मूदी खरीदने के आसान तरीके से भी अच्छा था?
गुरुवार रात को क्या कर रहे हो?
मॉर्गन और एलेक्स को हमारे साथ डिनर के लिए बुलाया है।
दोहरी डेट पर?
-पता नहीं था कि हम सरेआम मिलने वाले हैं। -हम दोनों वयस्क हैं।
छिपाने के लिए क्या है?
बॉस के तौर पर, मनचाहा करने के लिए आज़ाद हो।
साथी के तौर पर, यह ठीक नहीं है।
मुझे अफ़सोस है।
किसी और को बताने से पहले तुमसे पूछना चाहिए था।
मार्कस, तुम होशियार, मज़ेदार और काफ़ी आकर्षक हो
और तुम्हारे मोज़े तुम्हारे स्वेटर से सिर्फ़ मेल नहीं खाते,
बल्कि तुम्हारे पूरे सौंदर्य को बढ़ा देते हैं।
और मैंने मॉर्गन को बताया क्योंकि तुम्हें लेकर उत्साहित हूँ।
हमारे बारे में।
मैं बुक करा लूँगा।
-सर्जरी के ज़रिए हल निकल सकता है, है न? -न। सुरक्षित नहीं है।
अपना करियर उन सर्जरी को करते हुए बनाया, जो अधिकतर डॉक्टर बहुत खतरनाक समझते हैं।
हाँ, क्योंकि, तुम्हारे शब्दों में, मैं एक असहनीय अहंकारी हूँ।
हम उससे ही मिलने आए थे
और मुझे जो सर्जन मिला है, वह सभ्य बनने की आड़ में
मोंटाना भाग रहा है?
मेरी आलोचना करो, चाहो तो चिल्ला भी लो। समझता हूँ कि तुम परेशान हो।
उन सभी रातों में, जहाँ तुम असंभव केस से निपट रहे थे,
हर संभव कोण का आकलन कर रहे थे।
तुम सर्जरी के समय ज़्यादा जीवंत रहते हो बजाय…
दूसरे सर्जन हैं। दूसरे अस्पताल भी हैं।
तुम्हारी और सुनील की मदद के लिए मैंने वह सब किया, जो मुझे पता है।
अगर वह काफ़ी नहीं है, तो माफ़ करना।
मुझे लगता है, तुम डर गए हो।
किससे?
उम्मीद पर खरा न उतरने से।
मुझे दोबारा मायूस करने से।
काश वह सच होता।
सुनील का है।
मुझे यहाँ से बाहर जाना है। तुमने देखा कि क्या चल रहा है?
-सुनील। रुको। सुनील। -शामक के साथ तैयार रहो।
बस पास जाने की कोशिश में हूँ।
तुम वहीं हो जहाँ तुम्हें होना चाहिए था। गहरी साँस लो।
ठीक है, मुझे इनके नाम बताओ।
-मुझे इनके नाम… -मैं तुम्हें नहीं जानता!
-तुम संभाल लोगे? -संभाल लूँगा।
-संभाल लिया। -तुम्हें चोट तो नहीं लगी?
मैं ठीक हूँ।
मेरी मरीज़ ने अपनी बच्ची को प्राथमिकता दी।
हमने बाहरी स्थिरीकरण किया,
वह आराम कर रही है और तुम्हें मेरे स्कोर सही करने होंगे।
मैं आँकड़ों को पहले जैसा नहीं कर सकती।
तुम बहुत होशियार हो।
तुम कोई रास्ता निकाल लोगी।
शॉन, माफ़ी माँगती हूँ, पर जो किया, उसे पहले जैसा नहीं कर सकती।
लीया, स्कोर मेरे काम और मेरे बारे में बताते हैं।
नहीं, ऐसा नहीं था।
अल्गोरिदम ने तुम्हारी अच्छाई को नज़रअंदाज़ किया।
नहीं, यह सबके लिए एक जैसा होना चाहिए।
इन आँकड़ों को सही करना होगा।
मैं नहीं कर सकती, शॉन। माफ़ कर दो।
-तब तुम्हें सेलन को बताना होगा। -यह और बुरा विचार है।
कोई दूसरा विकल्प नहीं है।
-शॉन, मैं अपनी नौकरी गवाँ सकती हूँ। -तुमने नियमों को तोड़ा।
शायद तुम्हें निकाल देना चाहिए।
-सच में, ठीक हूँ। -चोट लगने का दिखावा कर लो।
पुतली की प्रतिक्रिया सामान्य है।
उस समय चिल्लाने के लिए माफ़ी चाहती हूँ।
मैं बहुत मायूस हो गई थी।
तुमने जो भी किया, उसके लिए शुक्रगुज़ार हूँ।
तुम हमारे एहसानमंद नहीं हो, पर मदद के लिए हर संभव कोशिश की।
ये कुछ नैप्रोक्सेन हैं।
इससे दर्द और चोट में मदद मिलेगी।
अब तुम्हें और दोष नहीं देती।
-मैडी के लिए… -नहीं, मत बोलो। प्लीज़ बंद करो।
-ऐसा मत करो। -तुम्हें यह बताना चाहती हूँ।
लंबे समय तक, तुम्हें दोष देती रही।
मैडी की तस्वीर देखते ही
मुझे अपनी नाराज़गी याद आ जाती थी
और कितनी नाराज़ थी कि तुम उसकी जगह शॉन को दे रहे थे।
शॉन मैडी की जगह लेने के लिए नहीं था।
हे भगवान।
कोई नहीं ले सकता है।
सुनील के परिवार का हिस्सा होने से मुझे शांति मिली।
वे मेरी पूरी दुनिया हैं।
और बहुत खुश हूँ कि तुम्हें शॉन मिला।
तुम सही कह रही हो, मुझे डर लग रहा है।
अगर मैंने सुनील का ऑपरेशन किया और वह चल बसा,
तो तुम्हारे किसी पसंदीदा को खोने के लिए मैं ज़िम्मेदार होऊँगा।
फिर से।
इमेजिंग को एक बार और देखूँगा।
कोई वादा तो नहीं कर सकता।
कौन जाने, शायद इस अहंकारी को कोई तरीका मिल जाए।
इसके पेट में तेज़ दर्द हो रहा है। बीपी 73 बटा 49 है। यह हाइपोटेंसिव है।
प्लेसेंटा के अलग होने के कारण गर्भाशय से खून बह रहा है।
यह क्रैश की विलंबित प्रतिक्रिया है।
इसका चुनाव बहस का मुद्दा था।
ठीक है, डॉ. लिम को आपातकालीन सी-सेक्शन के लिए ओआर में आने का संदेश भेजो।
हम तैयार हैं।
-तुमसे प्यार है। -मुझे भी।
ए।
वे किसके लिए हैं?
जब ये चीज़ें मशीन से गायब हो गई थीं, तो पता है कि तुम कितने नाराज़ थे।
सेलन का स्वास्थ्य को लेकर जागरूकता सुधार का कोई तो शिकार था।
तुम्हारे लिए इसे लाने के लिए बीस मिनट दूर पेट्रोल पंप तक गई।
क्या यह रिश्वत है?
नहीं, ये बस चिप्स हैं।
और एक एलान कि मैं तुम्हारी तय की गई हद का सम्मान करूँगी।
तुम्हें डिनर पर जाने की ज़रूरत नहीं है। मैं कर लूँगी।
मैं मानता हूँ कि सेलन भुगतान कर रही होगी?
तुम्हारी महत्वाकांक्षी उड़ान से प्यार नहीं है, पर तुमसे है।
उस रात के लिए तुम्हारे साथ रहूँगा।
सी-सेक्शन कितनी देर में शुरू कर सकते हैं?
कुछ और सेकंड में।
बीपी 70 बटा 55 है। धड़कन 109 है।
भ्रूण टोन?
मौजूद हैं, पर नमूने में डी-सेल मिले। बच्ची तनाव में है।
एक बार जब बच्ची बाहर आ जाए, हम पेडिकल स्क्रू रॉड को स्थिर करेंगे।
वह ठीक से चल पाएगी।
हमें ढाई मिलीमीटर ड्रिल बिट और टाईटेनियम पेंच चाहिए।
-साफ़ कर दिया है। -त्वचा के लिए सर्जिकल तैयारी और छुरी।
बीपी और धड़कन स्थिर है।
कैंसर निशाने पर है।
जैसा कि जॉन वुडन कहा करते थे, "जल्दी करना, पर जल्दबाज़ी नहीं।"
काटना शुरू कर रहा हूँ।
सक्शन।
बहुत ज़्यादा खून बह रहा है।
हाँ, हम कैरोटिड के आस-पास छेड़ रहे हैं। इसकी उम्मीद थी।
-अब कैसी हालत है? -बीपी 64 बटा 42 है।
आपको संवहनी फ़ीडर दिख रही हो, तो उसे काट सकते हैं?
नहीं।
ट्यूमर पूरी तरह से धमनी में फैल गया है। हमें और तेज़ी से करना होगा।
माँ का बीपी अभी भी गिर रहा है, 50 बटा 37।
दो यूनिट और दो। गर्भाशय के चीरे को बड़ा कर रही हूँ।
ठीक है, लो वह आ गई।
डॉ. मर्फ़ी, डॉ. एलन, प्लेसेंटा को निकालो।
आंतरिक स्थिरीकरण शुरू करने से पहले गर्भाशय में खून बहने की जाँच करो।
डॉ. लिम, ऐपगार स्कोर तीन है। बच्ची मुश्किल में है।
उसे ऑक्सीजन नहीं मिल रही है। नली लगानी होगी।
डॉ. मर्फ़ी, मेरे साथ रहो।
रक्त गैस लाओ।
सौ प्रतिशत ऑक्सीजन लगा रही हूँ।
पीएच सात के साथ बच्ची के खून में अम्लीयता है।
-वाइटल या ऑक्सीजन में कोई सुधार नहीं। -नली की स्थिति को देखो।
ईटी नली सही स्थिति में है। दोनों ओर से समान रूप से साँस लेने की आवाज़ आ रही है।
इसका मतलब समझ में नहीं आ रहा है।
असामान्य रक्त वाहिका संयोग - एवीएम
क्षणिक क्षिप्रहृदयता
कोनल एट्रेसिया
जन्मजात डायाफ़्रामिक हर्निया
दिल
खराबी
बच्ची के दिल में जन्मजात खराबी है।
पेटेंट डक्टस आर्टिरियोसिस बंद हो रही है। जो ऑक्सीजन की कमी की वजह है।
हमें उसके खून का ऑक्सीजनीकरण करना होगा।
पीजीई के लिए फ़ार्मेसी में फ़ोन करो, तुरंत।
पीजीई 0.1 से शुरू करो।
बीपी 61 बटा 42 है।
ट्यूमर में खून की कई नसें हैं। कुछ नहीं दिख रहा। बहुत अधिक खून है।
हमें रीसेक्शन को बंद कर देना चाहिए?
नहीं।
नली। सर्जरी वाली प्लास्टिक की नली को साफ़ करो।
बच्ची गुलाबी रंग की नहीं हो रही है।
पीजीई अंदर है। आईवी ठीक लग रहा है।
वी-टैक। दबाव शुरू कर रहे हैं।
अगर यह दिल की खराबी न हो तो?
हमें कैरोटिड को रोकना होगा,
जब तक हम इस चीज़ को न निकाल न लें, खून को बंद करना होगा।
उसे सदमा होगा।
इसी के लिए प्लास्टिक वाली नली है।
मैं एक शंट बाईपास बनाऊँगा, खून का बहाव मस्तिष्क तक बना रहेगा।
सक्शन।
क्लैंप का इस्तेमाल करो।
विच्छेदन कैंची।
बदसूरत छोटी सी चीज़।
ठीक है। पैच के साथ तैयार रहो।
चलो इसे साफ़ करते हैं।
कोई स्पष्ट उपापचय संबंधी विकार नहीं है।
सिर पर आघात और न्यूमोथोरैक्स का कोई सबूत नहीं।
ईटी नली में कोई बलगम नहीं। बच्ची में कोई क्षणिक क्षिप्रहृदयता नहीं है।
पीजीई सही खुराक है…
क्या?
शॉन, क्या?
यह एक्स्पायर हो चुकी है।
फ़ार्मेसी को फ़ोन करो।
हमें दूसरे लॉट से और पीजीई चाहिए।
पीजीई, यह एक्स्पायर हो चुकी है। हमें…
फ़ार्मेसी का कहना है कि हमारी पूरी आपूर्ति एक्स्पायर वाली है।
कैथीटेराइजेशन की तैयारी करो। स्टेंट के साथ पीडीए को खुला रख सकते हैं।
रुको!
एलप्रोस्टैडिल!
पीजीई को 0.1 माइक्रोग्राम पर चलाना है।
फ़ार्मासिस्ट को 50 माइक्रोग्राम एलप्रोस्टैडिल को दस मिलीलीटर
खारे पानी के साथ मिलाने को कहो।
एलप्रोस्टैडिल की पचास माइक्रोग्राम की दस शीशियों को मिलाओ।
उसका कहना है कि यह गलत दवा है।
-कहाँ जा रहे हो? -अगर मैं खुद करूँगा, तो जल्दी कर लूँगा।
कुछ डॉक्टर अलग होते हैं।
केवल अस्पताल कार्मिक
पता है कि यह नपुंसकता के लिए है?
हाँ।
एलप्रोस्टैडिल पीजीई की तरह की दवा है, पर मात्रा में अलग है।
आईवी को 0.056 मिलीलीटर प्रति मिनट देना है।
यह बच्ची को 0.1 माइक्रोग्राम प्रति किलोग्राम प्रति मिनट देगा।
उसे 0.1 दे रहा हूँ।
दबाव को फिर से शुरू कर रहा हूँ।
श्लेष्मा झिल्ली अभी भी नीली है।
ऑक्सीजन स्तर दर्ज नहीं हो रहा है।
इसे थोड़ा वक्त देना होगा।
दबाव को रोककर रखो।
नाड़ी महसूस नहीं हो रही है।
नहीं, विलयन में 0.2 डालो। दबाव को फिर से शुरू कर रहा हूँ।
-डॉ. मर्फ़ी। -नहीं। 0.2 दो।
बच्ची मर गई है। हम और कुछ नहीं कर सकते।
-नहीं, उसे बचा सकता हूँ! -शॉन।
मौत का समय, 18:23 बजे।
सुनील की सेहत में अच्छा सुधार हो रहा है।
बस, अगले छह हफ़्तों तक कोई मेहनत वाली गतिविधि या कसरत नहीं।
शुक्रिया।
मोंटाना मत जाओ।
तुम्हें अभी भी शॉन की ज़रूरत है।
वह तुम्हें बेहतर बनाता है।
फ़ोन रखो।
वापस फ़ोन करती हूँ।
अभी एक बच्ची को खोया, क्योंकि यह अस्पताल तैयार नहीं था।
हमारी ज़रूरत की दवाएँ एक्स्पायर हो चुकी थीं।
सभी। कोई बैकअप बैच नहीं था।
तुमने बचाए हुए पैसों से पानी की दीवार का भुगतान किया?
मेरे 15 साल के करियर में, कभी ऐसा नहीं होने दिया गया।
इस अस्पताल की प्राथमिकताएँ, तुम्हारी प्राथमिकताएँ
उल्टी हैं, और आज, उससे किसी की जान चली गई।
माँ कैसी है?
सेहत में सुधार हो रहा है।
उसे कुछ घंटों तक होश नहीं आएगा।
पक्का करूँगी कि एक दुख में मदद के लिए परामर्शदाता उसके साथ हो।
और अपने वकीलों को भी बुला लो।
जब उसे पता चलेगा कि उसकी बच्ची एक्स्पायर हो चुकी दवा के कारण मरी…
डॉ. लिम, जब तक हम पूरा एमएंडएम न कर लें
और पहचान न लें कि किन बदलावों की ज़रूरत है,
अक़्लमंदी से काम लेना सभी के हित में है।
तुम उसे सच न बताने का सुझाव दे रही हो?
मैं यह कह रही हूँ क्योंकि हम सब उत्तरदायी होंगे।
तुम, सारे रेज़ीडेंट भी।
ऑड्री,
यह एक दुखद दिन है।
पर हम एक घटना को सब कुछ बर्बाद नहीं करने दे सकते।
सेलन ने कटौती की।
हमारे पास स्टॉक नहीं है।
इस पर बस ध्यान नहीं दिया गया।
एक्स्पायर हो चुकी।
एक्स्पायर हो चुकी!
ये सब बेकार हैं!
-शॉन। -नहीं!
-शॉन, रुक जाओ! -ये नहीं… नहीं!
-यह तुम्हारी गलती नहीं थी! -प्लीज़! नहीं!
-तुम इससे ज़्यादा कुछ कर भी नहीं सकते थे! -नहीं, तुमने मुझसे झूठ बोला!
तुम पर यकीन नहीं कर सकता!
और तुमसे शादी नहीं कर सकता।
शॉन!
तुम बहुत तेज़ी से साँस ले रहे हो। ए।
मेरी तरफ़ देखो।
अब गहरी साँस लो, ठीक है?
गहरी साँस लो। यह हुई न बात।
मुझसे बात कर सकते हो।
डॉ. ग्लासमैन,
आप
बेकार सहबाला
और खराब गुरु हैं।
आपने कहा कि मुझे कभी नहीं छोड़ेंगे, पर वह एक झूठ था।
एक झूठ।
वह एक झूठ है!
सभी मुझसे झूठ क्यों बोल रहे हैं? क्यों?
आपको अस्पताल चलाना चाहिए था! अगर आप होते, तो वह बच्ची मरी नहीं होती!
ठीक है।
मैं यहाँ हूँ। शॉन।
मैं यहीं पर हूँ।
मैं यहीं पर हूँ। तुम्हारा साथ दूँगा।
तुम्हारा साथ दूँगा।
तुम्हारा साथ दूँगा। यहीं पर हूँ।